Põhja-Itaalia hilisgootika meistriteos on a. 1386 alustatud Milano toomkirik. Mahult on see kõige suurem gooti stiili ehitis. Siin on tunda ehtsa gootika vaimu. Milaano toomkirik on viielööviline basiilika kooriümbruskäiguga, kuid ilma kabelipärjata; sisemised külglöövid on kõrgemad välimistest. Tänu oma ilusale marmorkattele, arvukatele fiaalidele ja siseruumi avarusele jätab hoone kõigile puudustele vaatamata imposantse mulje.